MODIFICACIÓN DO PRAZO DE EXECUCIÓN DAS BASES DE SUBVENCIÓNS A ENTIDADES LOCAIS DA PROVINCIA DE PONTEVEDRA CON POBOACIÓN INFERIOR A 20.000 HABITANTES PARA ADQUISICIÓN DE DESFIBRILADORES E EQUIPAMENTOS DE INSTALACIÓNS DEPORTIVAS
ADMINISTRACIÓN LOCAL — Provincial — Deputación Provincial (Subvencións, 20/01/2016)

A Xunta de Goberno Provincial na súa sesión, ordinaria, do día 15 de decembro do ano 2016 adoptou, entre outros, o seguinte acordo: Primeiro.- Por acordo da Xunta de Goberno, adoptado en sesión de 19 de novembro de 2015, aprobáronse as “Bases e Convocatoria de subvencións a Entidades Locais da provincia de Pontevedra con poboación inferior a 20.000 habitantes para adquisición de desfibriladores, o mantemento, reparación de instalacións deportivas e espazos públicos, e a adquisición de material deportivo e ocio inventariable durante o exercicio 2015”. As ditas Bases foron publicadas no Boletín Oficial da Provincia de Pontevedra (BOPPO) núm.226, do 23 de novembro de 2015. Segundo.- Á vista das dificultades da tramitación administrativa realizada para obter a documentación necesaria para a válida concesión das subvención correspondentes á “Liña 1.- Reparacións e subministracións”, a notificación da aprobación da totalidade das subvencións non se completou ata os derradeiros días do ano dous mil quince, sen tempo para que os beneficiarios sexan capaces de xustificar a realización dos investimentos durante o exercicio 2015. Terceiro.- En consecuencia, co fin de garantir o correcto funcionamento do plan e de darlle un prazo razoable ós beneficiarios das subvencións, é necesario ampliar o prazo de execución das actuacións subvencionadas, de tal modo que poidan executarse ata o 31 de xaneiro de 2016. Considerando que en virtude do establecido na base 16ª.2 c) das Bases de Execución do Orzamento provincial e de conformidade co disposto nos artigos 34 e 35 da Lei 7/1985, de 2 de abril, reguladora das bases do réxime local, a competencia para resolver atribúeselle á Xunta de Goberno. Á vista da documentación que obra no expediente, dos informes do Servizo de Cooperación, da Secretaria Xeral e da Intervención Provincial, a Xunta de Goberno acorda, por unanimidade: 1º.- MODIFICAR as “Bases e Convocatoria de subvencións a Entidades Locais da provincia de Pontevedra con poboación inferior a 20.000 habitantes para adquisición de desfibriladores, o mantemento, reparación de instalacións deportivas e espazos públicos, e a adquisición de material deportivo e ocio inventariable durante o exercicio 2015”, co fin de ampliar o seu prazo de execución ata o 31 de xaneiro de 2016 e en concreto modificar a redacción dada á Base Décima, de xeito que o seu novo tenor literal pasa a ser o seguinte: Os beneficiarios deberán ter executadas as actuacións ou adquiridas as subministracións para as que se conceden as axudas antes do 31 de xaneiro de 2016, asemade deberán xustificalas no prazo de tres meses dende a súa finalización e, en todo caso, antes do 31 de marzo de 2016. Esixirase a xustificación do 100% do orzamento presentado para recibir a totalidade da subvención. No caso de que se xustifique un gasto inferior abonarase a parte proporcional da subvención. Para recibir as subvencións concedidas compre presentar a seguinte documentación: 2º.- DARLLE TRASLADO do presente acordo ós interesados, á Intervención Provincial e ó Servizo de Cooperación. Contra este acordo que pon fin á vía administrativa poderá interpoñer o recurso potestativo de reposición ante o mesmo órgano que a ditou, no prazo dun mes a partir do día seguinte ó desta notificación (artigos 107 e 117 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro), ou ben, directamente o recurso contencioso-administrativo ante o Xulgado do Contencioso Administrativo de Pontevedra segundo o disposto no artigo 8 da Lei 29/1998, de 13 de xullo Reguladora da Xurisdición Contencioso-Administrativa, no prazo establecido no artigo 46 da citada Lei). Todo isto sen prexuízo de que poida utilizar calquera outro recurso que estime pertinente. O que lle comunico para o seu coñecemento e efectos, coa salvidade que establece o art.206 do ROF. Pontevedra, a 18 de xaneiro de 2016.—O Secretario, Carlos Cuadrado Romay.